

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |

**14.**

## Par Ogres novada pašvaldības saistošo noteikumu Nr. 32/2024 “Par ielu tirdzniecības nodevu Ogres novadā” precizēšanu

Ar Ogres novada pašvaldības domes 2024. gada 28. novembra lēmumu “Par Ogres novada pašvaldības saistošo noteikumu Nr. 32/2024 “Par ielu tirdzniecības nodevu Ogres novadā” izdošanu” Ogres novada pašvaldības dome izdeva Ogres novada pašvaldības saistošos noteikumus Nr. 32/2024 “Par ielu tirdzniecības nodevu Ogres novadā” (turpmāk – Saistošie noteikumi).

Ogres novada pašvaldībā 2024. gada 3. decembrī saņemts Viedās administrācijas un reģionālās attīstības ministrijas (turpmāk – VARAM) atzinums Nr. 1-18/7003 “Par saistošajiem noteikumiem Nr. 32/2024” (reģistrēts ar Nr. 2-4.1/6232) (turpmāk – atzinums). VARAM ir sniegusi pozitīvu atzinumu par Saistošajiem noteikumiem, vienlaikus aicinot svītrot no Saistošo noteikumu izdošanas tiesiskā pamatojuma atsauci uz likuma “Par nodokļiem un nodevām” 10. panta pirmo daļu, kā arī atsauci uz Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldību nodevas” 3. punktu. Izvērtējot atzinumā minētos priekšlikumus, Ogres novada pašvaldības dome atzīst tos par pamatotiem.

Ņemot vērā minēto un pamatojoties uz Pašvaldību likuma 47. panta ceturto daļu,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdarīt** Ogres novada pašvaldības 2024. gada 28. novembrasaistošajos noteikumos Nr. 32/2024 “Par ielu tirdzniecības nodevu Ogres novadā” (pielikumā) (turpmāk – Noteikumi) šādu precizējumu:
	1. izteikt Noteikumu izdošanas tiesisko pamatojumu jaunā redakcijā:

“*Izdoti saskaņā ar likuma “Par nodokļiem un nodevām” 10. panta trešo daļu, 12. panta pirmās daļas 4. punktu Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldību nodevas” 16.1 punktu*”.

1. **Uzdot** Ogres novada pašvaldības Centrālās administrācijas Juridiskajai nodaļai nodrošināt Noteikumu publicēšanu oficiālajā izdevumā “Latvijas Vēstnesis”.
2. **Uzdot** Ogres novada pašvaldības Centrālās administrācijas Komunikācijas nodaļai publicēt Noteikumus Ogres novada pašvaldības oficiālajā tīmekļvietnē.
3. **Uzdot** Ogres novada pašvaldības Centrālās administrācijas Kancelejai, pēc Noteikumu spēkā stāšanās, nodrošināt Noteikumu brīvu pieeju Ogres novada pašvaldības ēkā.
4. **Uzdot** Ogres novada pašvaldības pilsētu un pagastu pārvalžu vadītājiem, pēc Noteikumu spēkā stāšanās, nodrošināt Noteikumu brīvu pieeju pašvaldības pilsētu un pagastu pārvaldēs.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)